Кивано

Кивано () - фкя кизонь куяроннетнень тъналста касыкссь. Кивано шары якстерь тюжя тикла лангс 10–15 сантиметрашка кувака, сонь улихть «кярьмодемат» тянь сюнеда сон ёткапингонь дебень лаца. Пукшец пиже ди сонь лама 5–10 милиметрашка кувака акша видьмода. Апак кенерьть киваноть кярьмодеманзон ваксса ули пиже сёрманят.
Сонь ускихть Кучка Америкста ди Израильста. Ярхцамбяльс сявихть пиже пукшец видьмонзон мархта, сонь таньфоц куяр тикла эли банан мархта лаца. Пукшенц ярхцамда меле киваноть ули кода нолдамс тевс кода мазы шаваня. Видьмонза улихть кода коськфтамс, меле озафтомс эди тяряфтомс синь касфтомс кудса. 

 Касомась 
Сон парста касы тоса, коса куярхт парста кассть. Тя пяк вии, курок касы фкя кизонь лиан, кувака лисьфкст ди усанят мархта тикла лаца. Синь эрявихть нюрьхкалгодомс. Лопанза шарыхть куярхнень лангс, синь тага улихть шовине оржанят. Оцю (3 милиметрашка) панчфонь панжипочф полафнема (опыление) моли куяронь лаца. Эряви ваномс ся имошнень мельге, конат модати мала, сяс мес синь наксадовихть. Киваноти пара псилма 25 °C -шка, кода клянцеконь, стане ина целофанонь таватф вероксса тиф тикланди ди куярхненди. Сон аф кирди якшама, сяс мес керфксонза улихть кода озафтомс ушеса аньцек тундань якшапт меле.

 Ушеширень кучфтемат 
 Ботаникс интернет лопась (мокшекс)
 Кивано экзотиконь касыксне GreenNet лопаса
 Dr. Duke's Phytochemical and Ethnobotanical Databases

Категорие:Куяроннетне